Nsgan Tay-wu

Nsgan Tay-wu mniq kulaw tgdaya nklaan hidaw nyusan Ping-tung Taywang, quri tgdaya o kiyig nsgan Ma-cya, mskkiyig  nsgan U-tay ka tqring dxgal tgdaya nklaan hidaw, quri nklaan hidaw o kiyig nsgan Cing-hung nyusan Tay-tung, quri tghunat o kiyig nsgan  Ray-i, quri ryaxan hidaw o kiyig nsgan Wan-rwan. Ga mniq babaw Dgiyaq paru ka dxgal nii, dxgal nii o llbu ka ryaxan hidaw ni bbaraw ka nklaan hidaw, Seejiq klgan Py-wan Seejiq Tnpusu klwaan Tay-wang ka pusu bi ga mniq hini.

Pnyahan hangan "Tay-wu" o  35 hngkawas Cyung-hwa-min-ku 1 idas phyugan alang “Tay-wu” ka Qpahun nsgan, yaasa kari alang hini o U-la-ljuc sun dha, duri ni quri nklaan hidaw o niqan dgiyaq Ta-wu, kiya ni pspuun dha mangal ka hnang kari “Ta-wu” ni “Tay-wu” do kika pthangnun “Tay-wu” da, duri ni phiyugan dha Qpahan nsgan ka alang nii. Kika ksun nsgan Tay-wu(saw aji mha mdka hangan nsgan Ta-wu nyusan Tay-tung).

Pnskraya paya tmayan nsgan “Tay-wu” o “Qqpah Ka-huy”, ida pnaah knlwaan Nihung siida niqan kahngkawas snduray balay do mtbiyax bi dmudug seejiq hini ka qpahan nsgan Tay-wu, phiyug “Qpuruh smbbarig”. Mquri pkrana pgkla mhuma ini powsa sapuh dxgal, alang Ka-huy ungat sapuh dxgal ksun, miyah mimah ta Ka-huy dgiyaq Ta-wu miyah Tay-wu, aji uri o musa ta mkksa rmigaw qmita dgiyaq Ta-wu o malu balay. 

 Ris 
Ga mniq dxgal pusu nniqan 8 paru nsgan mqdgiyaq nyusan Ping-tung ka nsgan Tay-wu nii, kiya o ga iyax tgbaraw yayung Tung-kang ni  yayung Wa-rus ni ryaxan hidaw Dgiyaq paru, mnlungug bi hnigan nsgan mqdgiyaq. ga mniq iyax ayug dgiyaq tgdaya Ta-wu ni dgiyaq tghunat Tay-wu, yaasa niqan nsgan Ta-wu ka nyusan Tay-tung, babaw knlwaan  Cung-hwa-min-ku do psnakun dha hangan nsgan Ta-wu da, saw nii ngalan dha hnang sbiyaw “tay”. kika maa “Tay-wu” da.

Nsgan Tay-wu o niqan alang Cya-ping﹑alang Wu-tan﹑alang Ping-hu, alang Cya-shing, alang Tay-wu ni alang Wan-an mataru qpahan klwaan, prajing han o nyusan Ta-kaw, 39 hnkawas Cung-hwa-min-ku ka phiyug nyusan Ping-tung do ptyusan nyusan Ping-tung bitaq sayang.

Kska bi nniqan ka alang Cya-ping, aji wana dqras hnigan rhngun nsgan Tay-wu nanak, duri ni pusu nniqan Qpahan kana nsgan uri.

Klwaam Mam-cing siida nnyusan Hung-san Qpahan Tay-nan, phiyug qbrangan mrata ka driq dgiyaq, knlwaan Ni-hung siida ngalang pusu Qpahan A-hug, phiyug sapah knsat ka knkingal alang muda qmpah qpahan euda alang, ttgsa﹑qqlahang hiyi, duri ni euda qmpah kklawa kana alang. Bitaq 34 hnkawas Cung-hwa-min-ku mnhdu mtgjiyal do miyah kmlawa Taywang Ku-ku-min-tu da. 35 hnkawas Cung-hwa-min-ku phiyug Qpahang nsgan Tay-wu ka Qpahan kklawa nank nyusan.

 Pdkaun klwaan Man-cing ni hangan alang sayang 
nsgan Tay-wu(nyusan Hung-san)

alang Ku-a-run...........alang Tay-wu

alang Maw-ss..........alang Ma-se                 

alang Cya-u-rang..........alang Cya-ping

alang Pun-ti(alang Pn-cu)..........alang Cya-sing

alang Cya-cu-san..........alang Wan-an

alang Se-sway-ra..........alang Wan-an

 Llingay dxgal 

 Nniqan 
Mniq tgdaya nklaan hidaw nyusan Ping-tun klwaan Tay-wang, kiyig nsgan Ma-cya ka quri tgdaya , mskiyig nsgan Wu-tay ka bilaq tqring tgdaya nklaan hidaw iyax cicih bilaq kulaw tgdaya nklaan hidaw, , quri nklaan hidaw kiyig nsgan Cing-hung nyusan Tay-tung, quri tghunat o kiyig  nsgan Ray-yi, quri ryaxan hidaw o kiyig nsgan Wan-ran. Ga babaw tgdaya Dgiyaq paru hiya, dxgal nii bbaraw ka nklaan hidaw ni llbu ka ryaxan hidaw.

 Knhiyi kndxgal 
knhiyi kndxgal nsgan nii o tqari ruahan, tqari qcinuh, ni tqari Rusang pnspuan tqari 10 kbkuy tntunan, quri lhang bnaqig dxgal hini o niqan ka mgrhibung ni mgbanah ni mgdamay uri. 

 Hniygan dxgal 
Hniygan hini o tgbaraw ka quri nklaan hidaw tgtruma ka ryaxan hidaw, mttuku bika hnigan na, mndka kingal qurug. Yasaa dgiyaq Ta-wu quri hunat(2841 tnxalun kmbragan) dgiyaq Ta-wu quri tgdaya(3090 tnxalun kmbaraw) breenux Ping-tung mslagu daan qnthyaqan o 13 kbkuy tnxalun bi, paah 3.000 tnxalun dgiyaq baraw, tmabuy bitaq breenux dalih tbalay gsilung, knkingal alang ini pndka ka kmbaraw kndgakan paah gsilung , ida bi niqan paah 100 tnxalun bitaq 750 tnxalun baraw bi.

 Knlbangan dxgal 
Pnbrxan dxgal Seejiq Tnpusu o niqan 5933.487 lituk.knparu.

mtduwa qqpahan nhuma o 1013.4753 lituk.

dxgal djiyun qqpahan rnaaw o 4865.5012 lituk.

Dxgal smlaan alang o 29.9864 lituk.

Dxgal djiyun skuan bqrus 4.0633 lituk.

pnseanak dxgal 0.0051 lituk.

 Knhbragan seejiq 
104 hnkawas Cung-hwa-min-ku：5217

107 hnkawas  Cung-hwa-min-ku  7 idas：5405

 Ttgsa 

 Ptasan tgska 
Ptasan tgska Tay-wu nyusan Ping-tung

 Ptasan tgbilaq 
1. Ptasan tgbilaq Tay-wu nsgan Tay-wu nyusan Ping-tung

2. Ptasan tgbilaq U-tan nsgan Tay-wu nyusan Ping-tung

3. Ptasan tgbilaq Wan-an nsgan Tay-wu nyusan Ping-tung

4. Ptasan tgbilaq U-tan sbiq Ping-hu nsgan Tay-wu nyusan Ping-tung

5. Ptasan tgbilaq U-tan sbiq Cya-ping nsgan Tay-wu nyusan Ping-tung

 Elug hqulan 

 Elug paru 

 Elug nsgan 
Patas elug 102 nyusan Ping-tung

Patas elug 106 nyusan Ping-tung

Patas elug 108 nyusan Ping-tung

 Tdruy bahu 
Tdruy bahu Ping-tung

 Saan rmigaw qmita 
1. saan rmigsw qmita rnaaw Ping-hu.

2. Ayug suyang bi qtaan.

3. Dgiyaq Ta-wu tgdaya：Tgdaya dgiyaq Ta-wu o niqan 3.090 tnxalun kndgakan paah gsilung bitaq dgiyaq, tg1 paru bi dgiyaq nyusan Ping-tung, tgswayi bi hangan ga bkgun 4. paru dgiyaq Taywang pusu tudu dgiyaq tqring bi tghunat Dgiyaq paru.

5.Dgiyaq Ta-wu tghunat：Mtduwa pspuun pddaun qmita ka iyax gsilung Tay-wang﹑iyax gsilung Pa-su ni gsilung paru. Kiya duri ni quri tghunat Taywang wana dgiyaq ququq nii hmrinas 3000 tnxalun knbaraw, pthnganun dha  " bubu Ping-tung" ni "qruy Ping-tung". Kiya ni kntmaan klgan seejiq Rukai ni klgan seejiq Paiwang o nniqan Utux rudan dha ka dgiyaq Ta-wu nii. Manu saw kiya o "Dgiyaq suyang" sun dha tmngahan.

tghunat dgiyaq Ta-wu o niqan 2841m. knbaraw , patas sspgan pngpung dgiyaq tg1557 ga ptmaan pusu btunux tru muhing, ga bkgun 100 hangan dgiyaq Tywang patas sspgan tg72, tg2 tgparu dgiyaq nyusan Ping-tung ka tghunat dgiyaq Ta-wu nii, mseupu dgiyaq U-thu ni dgiyaq tghunat Ta-wu o  "tru pusu mteapa dxgal paru mdudul( tumuk)ka “Ta-wu”.

5 Qhuni dmayi Ci-pey

6 Rwaan qsiya Wan-an

7 Qpringan tgla A-ma-wan

8 Tgla U-tan

 Uqun knmalu 
suyang

phpah Rang

kalat

Ka-hwuy

bunga qhuni

[[Snakun:Truku]]

Snakun:Truku